Diari Oficial de la Generalitat Valenciana


Sumari del DOGV 2515, del 25-05-1995 (1995/834838)

DECRET 85/1995, de 16 de maig, del Govern Valencià, pel qual s'autoritzen ensenyaments a les universitats de la Comunitat Valenciana.
-------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/05/16/85/dof/vci/html**

### Dades del document

Número de DOGV
:   2515

Data del DOGV
:   25-05-1995

Secció del DOGV
:   DISPOSICIONS GENERALS

Número del document
:   1995/834838


Data del document
:   16-05-1995

Organisme emissor
:   Conselleria de Educació i Ciència

Tipus de document
:   Decret

DECRET 85/1995, de 16 de maig, del Govern Valencià, pel qual s'autoritzen ensenyaments a les universitats de la Comunitat Valenciana.  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en l'article 35 que correspon a la Generalitat Valenciana la competència plena en la regulació i l'administració de l'ensenyament en tots els nivells i els graus, les modalitats i les especialitats, sense perjudici de la que correspon a l'Estat.  
La Llei Orgànica 11/1983, de 25 d'agost, de Reforma Universitària, especifica les competències que corresponen a les comunitats autònomes en relació amb les universitats.  
El Reial Decret 2633/1985, de 10 de novembre, sobre traspàs de serveis de l'administració de l'Estat a la Generalitat Valenciana en matèria d'universitats, estableix en l'annex I.B).2.a) que la Generalitat Valenciana assumeix la competència de la creació, la supressió, l'adscripció i la integració de les facultats, escoles tècniques, escoles universitàries i altres centres universitaris la creació dels quals no correspon a la universitat.  
El Consell Social de la Universitat Politècnica de València, amb data 18 de juliol de 1994, ha acordat sol·licitar autorització per a la implantació d'ensenyaments nous o renovats.  
El Consell Social de la Universitat de València, amb data 27 de desembre de 1994, ha acordat sol·licitar autorització per a la implantació d'ensenyaments nous o renovats.  
El Consell de Participació Social de la Universitat Jaume I de Castelló, amb data 4 de novembre de 1994, ha acordat sol·licitar autorització per a la implantació d'ensenyaments nous o renovats.  
El Consell Interuniversitari de la Comunitat Valenciana conegué les sol·licituds de les diferents universitats, tal com disposa, respecte a la creació, l'ampliació i la transformació de centres universitaris, l'article 5.2 de la Llei 3/1985, de 9 de març, de Coordinació Interuniversitària a la Comunitat Valenciana.  
El Consell d'Universitats emeté informe favorable amb relació a les propostes formulades per les universitats, segons disposa l'article 10.2 de la Llei Orgànica de Reforma Universitària.  
Vistos l'article 9 de la Llei Orgànica 11/1983, de 25 d'agost, de Reforma Universitària, i el Reial Decret 1497/1987, de 27 de novembre, a proposta del conseller d'Educació i Ciència i amb la deliberació prèvia del Govern Valencià, en la reunió del dia 16 de maig de 1995,  
DECRETE:  
Article primer  
S'autoritza la implantació en l'Escola Universitària d'EGB «Edetania», centre privat adscrit a la Universitat de València, dels ensenyaments conduents a l'obtenció dels títols de:  
- Mestre: especialitat d'Educació Musical.  
- Mestre: especialitat d'Educació Infantil.  
- Mestre: especialitat d'Educació Especial.  
- Mestre: especialitat d'Educació Primària.  
- Mestre: especialitat d'Educació Llengua Estrangera.  
- Mestre: especialitat d'Educació Física.  
- Mestre: especialitat d'Educació Audició i Llenguatge.  
Article segon  
S'autoritza la implantació en la Universitat Jaume I de Castelló dels ensenyaments conduents a l'obtenció dels títols oficials de llicenciat en Química i Enginyer Químic, tots dos en l'Escola Superior de Tecnología i Ciències Experimentals.  
Article tercer  
S'autoritza la implantació en la Universitat Politècnica de Valencia dels l'ensenyaments conduents a l'obtenció del títol oficial d'Enginyer Químic en l'Escola Tècnica Superior d'Enginyers Industrials.  
DISPOSICIONS FINALS  
Primera  
Es faculta el conseller d'Educació i Ciència per a dictar les disposicions necessàries per a l'aplicació i l'execució del que disposa aquest decret.  
Segona  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
València, 16 de maig de 1995  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO I GONZáLEZ


Còpia Permalink ELI